MLDataScientist/Wikipedia-uzbek-2024-05-01 huggingface dataset:
Eduard Sachau

Carl Eduard Sachau (1845-yil 20-iyul, Neumünster, Germaniya – 1930-yil 17-sentyabr, Berlin, Germaniya) – nemis sharqshunosi. U Jozef Horovitz va Eugen Mittwochlarning ustozi hisoblanadi.

Hayoti 
U Kiel va Leyptsig universitetlarida sharq tillarini oʻrgangan, 1867-yilda Halleda fan nomzodi ilmiy darajasini olgan. Sachau som tillari filologiyasining professori (1869-yil) va Vena universitetining professori (1872-yil), 1876-yilda esa Berlin universitetida professori boʻldi, u erda Sharq tillari yangi kafedrasining direktori etib tayinlangan (1887-yil).

Sachau bir necha marta Yaqin Sharqqa sayohat qilgan va suryoniy va boshqa oromiy tillari boʻyicha ishi bilan mashhur boʻlgan. U katta ensklopedistlardan biri boʻlgan Al-Beruniy hayoti boʻyicha mutaxassis boʻlgan va Al-Beruniyning Hindiston haqidagi qomusiy asari Kitob taʼrix al-Hind (Hindiston asari) tarjimasini yozgan. Shuningdek Sachauning Xorazm haqidagi Zur Geschichte und Chronologie von Khwârizm asari oʻrta asrlardagi Xorazm tarixini yoritib bergan .

Kielda talaba boʻlganida, u Teutonia Kiel birodarligining aʼzosi boʻlgan (1864-yil). U Vena va Prussiya Fanlar akademiyasining aʼzosi, Londondagi Qirollik Osiyo jamiyati va Amerika Sharq jamiyatining faxriy aʼzosi edi. Bagʻdod temir yoʻlini rejalashtirish va qurishda maslahatchi boʻlib ishlagan. Uning taniqli shogirdlari orasida Germaniyada zamonaviy islomshunoslik asoschisi Eugen Mittvoch ham bor edi.

U 1902-yil oktyabr oyida Bodleian kutubxonasining 300 yilligi munosabati bilan Oksford universitetida fanlar doktori faxriy unvonini olgan.

Biblografiyasi 
Inedita Syriaca. Eine Sammlung syrischer Übersetzungen von Schriften griechischer Profanliteratur. 1870-yil

Zur Geschichte und Chronologie von Khwârizm. 1873-yil

Chronologie orientalischer Völker, 1878, English translation. Chronology of Ancient Nations. 1879-yil

Reise in Syrien und Mesopotamien. 1883-yil

Muhammedanisches Recht nach schafiitischer Lehre. 1897-yil

Am Euphrat und Tigris: Reisenotizen aus dem Winter 1897-1898. 1900-yil

„Three Aramaic Papyri from Elephantine, Egypt“ in Smithsonian Institution Annual Report.1907-yil

Alberuni’s India. An account of the religion, philosophy, literature, geography, chronology, astronomy, customs, laws and astrology of India about A. D. 1910-yil

Die Chronik von Arbela, ein Beitrag zur Kenntnis des ältesten Christentums im Orient. 1915-yil

Arabische Erzählungen aus der Zeit der Kalifen, Munchen: Hyperionverlag. 1920-yil

Manbalar

Havolalar 

 Author Eduard Sachau

1845-yilda tugʻilganlar
1930-yilda vafot etganlar
Berlinda vafot etganlar
Sharqshunoslar
Sharqshunoslik
Fan doktorlari
Pul-e Xishti masjidi

Pul-e Xishti masjidi ( jwmạt) Afgʻonistonning Kobul shahridagi eng katta masjiddir. Qadimgi Kobulning markazida joylashgan Pul-e Xishti masjidini katta moviy gumbazi tufayli yaqqol koʻzga tashlanadi. Masjid 18-asr oxirida qurilgan, lekin keyinchalik 1960-yillarning oxirida Zohirshoh davrida qayta bunyod etilgan. U 1990-yillardagi janglarda shikastlangan, ammo 2019-yildan boshlab toʻliq tiklangan.

Aksariyat kobulliklar 20-asr boshlarida bu masjidning imom-xatibi islom dinini qabul qilgan ingliz inson boʻlganini va imom masjiddagi lavozimidan voz kechib, Angliyaga qaytganini aytadilar.

Yana qarang 

 Afgʻonistonda Islom

Manbalar 

Koordinatalar Vikimaʼlumotlarda
Kobuldagi masjidlar
18-asr masjidlari
Kichik Bozor masjidi

Kichik Bozor masjidi () – Ozarbayjonning Lenkoran shahrida joylashgan masjid. Ozarbayjon Respublikasi Vazirlar Mahkamasining 2001-yil 2-avgustdagi qarori bilan masjid mahalliy ahamiyatga ega boʻlgan tarixiy va madaniy meʼmoriy yodgorlik sifatida davlat muhofazasiga olingan (4806-son).

Tavsifi 
Kichik Bozor masjidi 1906-yilda bunyod etilgan. Masjid qurilishida, asosan, qizil pishiq gʻisht, mahalliy yogʻoch turlari va keramik plitkalardan foydalanilgan.

Masjid nomi uning joylashgan hududi – Lenkoran markazi Kichik Bozor nomidan kelib chiqqan. Masjidning chap eshigini „Fujul-Fusah“ adabiy kengashi aʼzosi, usta Mammadhasan Najar, oʻng eshigini esa usta Mammadali yasagan. Masjid qurilganda uning yonida Guldesta nomi bilan mashhur boʻlgan muhtasham minora boʻlgan. Ushbu muhtasham minora 1930-yillarda Sovet istilosidan keyin „Dinga qarshi kurash“ shiori ostida buzib tashlangan.

Masjid binosining uzunligi 26 metr, eni 10 metr, devorlarining qalinligi 1 metrni tashkil etadi. Asl minora sovet tuzumi tomonidan vayron qilinganidan soʻng qurilgan 24 metrli minorada oq gʻisht bilan qoplangan arabcha „Alloh“ yozuvi mavjud. Masjidda bir vaqtning oʻzida 250 kishi namoz oʻqishi mumkin.

Galereya

Yana qarang 

 Katta bozor masjidi

Manbalar 

Masjidlar
Ozarbayjondagi masjidlar
2020-yilgi Yozgi Olimpiya o'yinlarida kamondan otish - Saralash

2020-yilgi Yozgi Olimpiada oʻyinlarida kamondan otish boʻyicha 128 ta saralash oʻrni mavjud: erkaklar uchun 64 va ayollar uchun 64ta. Malakaviy standartlar 2018 yilning mart oyida Jahon Kamondan otish musobaqalarida chiqarilgan.2020-yilgi Olimpiada oʻyinlari COVID-19 pandemiyasi tufayli 2021-yilga qoldirilgan.

Har bir Milliy olimpiya qo'mitasida (MOQ) har bir gender uchun uchtadan ko'pi bilan oltita ishtirokchi ishtirok etishi mumkin. Muayyan genderlar uchun jamoalarni saralaydigan Milliy olimpia qomitasi jamoaviy musobaqaga uch a'zodan iborat jamoani yuborishi va har bir a'zoni individual musobaqada ishtirok etishi mumkin. Har bir gender uchun 12 ta jamoaviy o'rinlar mavjud, shuning uchun jamoaviy saralash orqali 36 kishi saralanadi. Boshqa barcha Milliy olimpiada qomitalari individual tadbirlar uchun har bir gender bo'yicha ko'pi bilan bitta kvota olishi mumkin.

  Oltita o'rin mezbon davlat sifatida Yaponiyaga ajratilgan, yana to'rtta joy uch tomonlama komissiya tomonidan hal qilinadi. Qolgan 118 ta oʻrin kvalifikatsion jarayon orqali taqsimlanadi, bunda kamonchilar oʻzlari uchun shart boʻlmasa-da, oʻzlarining Milliy olimpiada qomitalari  uchun kvota oʻrinlarini oladilar.
Shoh-Do Shamshira masjidi

Shoh-Do Shamshira masjidi (, ), nomi „Ikki qilichli shoh masjidi“ deb tarjima qilingan boʻlib, Afgʻonistonning Kobul shahridagi ikki qavatli sariq masjid (2-tuman) Andarabi yoʻlida, Kobul daryosi va Shoh-Do Shamshira koʻprigida, shahar markazida joylashgan. Masjid Omonullaxon davrida (1919–1929) qurilgan. Uning qurilishida Istanbuldagi Oʻrtakoʻy masjididan andoza olingan. Ushbu masjidning dizayni islom diniy meʼmorchilig anʼanalari uchun juda gʻayrioddiy hisoblanadi. U italyancha dekorativ shlyapa koʻrinishiga ega boʻlib, baʼzilar bu uslubni „Afgʻon barokkosi“ deb taʼriflaydi.

Masjid boburiylar sarkardasi Chin Temurxonning qabri yonida joylashgan boʻlib, u ham Markaziy Osiyoli temuriyzoda Boburning amakivachchasi boʻlgan. Chin Temur Hindistonning katta qismini zabt etishga yordam bergan. U asosiy vazifani bajargan Xanva jangi juda mashhur. Masjiddan uncha uzoq boʻlmagan joyda Afgʻonistondan Hindistonga bostirib kirilgan. Bu yerda shimoliy Hindiston (shu jumladan, zamonaviy Pokiston va Bangladesh)da musulmonlar hukmronligini oʻrnatgan Bobur va boshqa koʻplab mashhur musulmon qoʻmondonlarining maqbaralari joy olgan.

Ziyoratgoh 2015-yil 19-martda Farxun Malikzoda oʻldirilgan joy hisoblaniladi.

2021-yil iyun oyida masjid toʻliq taʼmirlangan.

Yana qarang 

 Afgʻonistondagi masjidlar roʻyxati

Manbalar

Havolalar 

 
Koordinatalar Vikimaʼlumotlarda
Kobuldagi masjidlar
Mamar masjidi

Mamar masjidi () – Ozarbayjonda joylashgan XVIII asrga oid masjid. Ozarbayjonning Gubadli tumani Mamar qishlogʻida joylashgan.

Tarixi 
Mamar masjidi XVIII asrda bunyod etilgan. Masjiddan sovet davrida omborxona sifatida foydalanilgan. 1991-yilda Ozarbayjon mustaqillikka erishgach, masjid ibodatxona sifatida qayta ochilgan. 1993-yilda Birinchi Togʻli Qorabogʻ urushi natijasida Gubadli tumani hududi, jumladan, Mamar qishlogʻi ham arman qoʻshinlari tomonidan bosib olinadi. Ishgʻol paytida masjid choʻchqaxona sifatida ishlatilgan, bu Ozarbayjon rasmiylari va Islom hamkorlik tashkilotining jiddiy tanqidiga sabab boʻlgan.

2001-yilda Mamar masjidi Ozarbayjon Vazirlar Mahkamasi qarori bilan „mahalliy ahamiyatga ega meʼmoriy yodgorlik“ deb eʼlon qilingan. 2020-yil 30-oktyabrda Ozarbayjon Mamar qishlogʻini, jumladan, Mamar masjidini qaytarib oladi.

Manbalar 

Ozarbayjondagi masjidlar
Ozarbayjon meʼmoriy yodgorliklari
Masjidlar
Mamay masjidi

Mamay masjidi () – Ozarbayjonning Shusha shahrida, poytaxt shahar Bokudan taxminan 350 kilometr (220 mi) uzoqlikda joylashgan masjid. Manzili: Shusha shahri Mamay mahallasi Gʻ. Asgarov koʻchasi. Shusha shahrida jami 17 ta mahalla mavjud boʻlib, Mamayi Shusha shahrining yuqoridagi 8 ta mahallasidan toʻrtinchisi hisoblanadi. Mamayi masjidi XIX asr oxiriga kelib Shushada faoliyat koʻrsatgan 17-masjid hisoblanadi. Shusha bosib olinishidan bir necha yil avval Mamayi masjidi, Ashagi Govhar Ogʻa masjidi, Yuxari Govhar ogʻa masjidi va Soatli masjidlari taʼmirlanadi. Cornell universitetining „Kavkaz merosi kuzatuvi“ sunʼiy yoʻldoshi hisobotiga koʻra, Togʻli Qorabogʻ respublikasi davrida masjid 2020-yilgacha oʻzgarmagan va yaxshi saqlanib qolgan. 2020-yilda Shusha ustidan uch kun davom etgan jangdan soʻng Mamayi masjidi Ozarbayjon nazorati ostiga oʻtgan.

Yana qarang 

 Yuxari Govhar ogʻa masjidi
 Ashagi Govhar Ogʻa masjidi
 Soatli masjidi
 Xoja Marjonli masjidi
 Guyulug masjidi

Manbalar

Havolalar 

 Mamayi masjidining ishgʻol va vayronagarchilikdan oldingi ichki koʻrinishi
 Mamayi masjidining ishgʻol va vayronagarchilikdan oldingi tashqi koʻrinishi
 Qorabogʻ yodgorliklari

Articles with permanently dead external links
Masjidlar
Ozarbayjondagi masjidlar
Qeshm Air

Qeshm Air (, Hevapeimayi-ye Qeshm) – Eron aviakompaniyasi; bosh ofisi Tehronda joylashgan boʻlib, mahalliy va xalqaro yoʻlovchilarga muntazam qatnovlar hamda charter reyslarini amalga oshiradi. Aviakompaniya 1993-yilda Faraz Qeshm Airline sifatida tashkil etilgan.

Qeshm Air Fars Air Qeshm aviakompaniyasidan farq qiladi.

Tarixi 
Qeshm Air aviakompaniyasi 1993-yilda tashkil etilgan va oʻz xizmatlarini boshqa aviakompaniyalardan lizingga olingan samolyotlar orqali yoʻlga qoʻygan. Kompaniyaning dastlabki parvoz yoʻnalishlari Tehrondan Qeshmga va Tehrondan Dubayga boʻlgan. 2000-yilga kelib, Qeshm Air oʻz parkida yettita samolyotga ega edi.

Aviaparki

Joriy holati 
2023-yil may holatiga koʻra, Qeshm Air aviaparki quyidagi samolyotlardan iborat:

Avval foydalanilgan samolyotlar 
Qeshm Airlines ilgari ushbu samolyotlardan foydalangan:

 Airbus A300B4
 Airbus A319-100
 Airbus A321-100
 Fokker 50
 McDonnell Duglas MD-83
 Tupolev Tu-154M
 Yakovlev Yak-40
 Yakovlev Yak-42D

Baxtsiz hodisalar va falokatlar 

 2001-yil 17-mayda Faraz Qeshm Airlinesning Yak-40 samolyoti Tehrondan Goʻrgon aeroportiga 30 kishi, jumladan Eron transport vaziri Rahmon Dadman, ikki vazir oʻrinbosari va yana yetti nafar parlament aʼzosi bilan uchib ketdi. Samolyot yomon ob-havo sharoiti tufayli yoʻnalishini oʻzgartirishga majbur boʻlgani va keyinchalik Eronning Sari shahri yaqinidagi Elburs togʻlarida qulagani aniqlangan. Bortdagilarning hammasi halok boʻlgan.

Manbalar

Havolalar 

 

Eron
Aviakompaniyalar
Eron brendlari
Eron aviakompaniyalari
Zagros Airlines

Zagros Airlines - bosh qarorgohi Tehronda joylashgan Eron aviakompaniyasi. Bazasi Mehrobod xalqaro aeroportida joylashgan.

Tarixi 
Zagros Airlines 2005-yilda Eronning Obodon shahrida tashkil etilgan. Aviakompaniya Mehrobod xalqaro aeroporti va Mashhad xalqaro aeroportidan ekspluatatsion baza sifatida foydalanadi. 2007-yilda Zagros Airlines Tehrondan Suriya poytaxti Damashqqa parvoz qilib, birinchi xalqaro yo'nalishini boshladi.

2013-yil sentyabr oyida aviakompaniya Airbus A320-200 ni qabul qildi. 2016-yil yanvar oyida Zagros Airlines Erondagi birinchi A319 samolyotini sotib oldi. 2017-yil 14-martda aviakompaniya o‘zining birinchi A321-200 samolyotini Ukrainaning Khors Air aviakompaniyasidan nam lizing asosida sotib oldi.

Parvoz manzillari 
2023-yil may oyi holatiga ko'ra, Zagros Airlines aviakompaniyasi quyidagi yo‘nalishlarga parvozlarni amalga oshiradi:

Aviaparki 
2023-yil may holatiga ko'ra Zagros Airlines aviaparki quyidagi samolyotlardan iborat edi:

Aviaparkining rivojlanishi 
2017-yil iyun oyida aviakompaniya Airbus bilan 20 ta A320neo va 8 ta A330neo samolyotlariga buyurtma berish bo‘yicha memorandum imzolagani ma’lum qildi.

Baxtsiz hodisalar va falokatlar 

 2016-yilning 28-yanvarida Zagros Airlines 4010-reysida Mashhad xalqaro aeroportining 31R uchish-qo‘nish yo‘lagiga qo‘nayotgan McDonnell Duglas MD-83 samolyoti (ro‘yxat raqami EP-ZAB) ob-havo sharoiti tufayli uchish-qo‘nish yo‘lagidan chiqib ketdi. Samolyot jiddiy shikastlangan, ammo jabrlanganlar yo'q.

Eronlik birinchi ayol uchuvchi 
2019-yil iyul oyida Zagros Airlines aviakompaniyasi ayol uchuvchiga ega bo‘lgan birinchi Eron avialayneriga aylandi, Neshat Jahondariy esa Eron inqilobidan keyin mamlakatdagi birinchi ayol uchuvchiga aylandi. Jahondariy xonim ayollar yetakchiligidagi ta’siri tufayli milliy boylik sifatida mashhur. Hozirda u mamlakatdagi eng yosh ayol uchuvchisi hisoblanadi.

2019-yilning oktyabr oyida, Jahandoriy Zagros Airlines bilan tanishganidan roppa-rosa 3 oy o‘tgach, u Eron va Yaqin Sharq mintaqasidagi birinchi toʻliq ayollar iborat ekipajning bir qismi edi. Bu Zagros Airlines kompaniyasining ayol rahbarligidagi obroʻsiga katta ta’sir koʻrsatdi.

Manbalar

Havolalar 

 

Eron brendlari
Eron aviakompaniyalari
Aviakompaniyalar
Eron
FlyEgypt

flyEgypt Misrning lou-koster va charter aviakompaniyasi boʻlib, bosh ofisi Qohirada joylashgan.

Tarixi 
Aviakompaniya 2014-yilda yagona toifali charter operatori sifatida tashkil etilgan va 2015-yilning 12-fevralida Qohira va Jidda oʻrtasidagi reys bilan faoliyat boshlagan. 2015-yil 11-iyulda u Syurix va Marsa Alam oʻrtasida haftalik mavsumiy xizmatni boshladi.

Parvoz manzillari 
2022-yil fevral holatiga koʻra, FlyEgypt quyidagi muntazam yoʻnalishlarga xizmat koʻrsatadi (mavsumiy charter operatsiyalari bundan mustasno):

Aviaparki 

2023-yil iyun holatiga koʻra, FlyEgypt aviaparki quyidagi samolyotlardan iborat:

Manbalar

Havolalar 

 
Lou-kosterlar
Misr
Aviakompaniyalar
Yaqin Sharq aviakompaniyalari
Misr aviakompaniyalari
Qohirada joylashgan kompaniyalar
Mavlono qabristoni

Mavlono qabristoni — Namangan viloyatining Namangan shahrida joylashgan qabriston. Qabriston 110 gektar maydonni egallagan boʻlib Namangan shahrining eng katta va koʻplab ulugʻlarimiz dafn etilgan tabarruk joyi hisoblanadi.

Manbalar 

Namangan viloyati
Namangan viloyatidagi qabristonlar
IrAero

IrAero – Rossiyaning Irkutsk shahrida joylashgan aviakompaniya. U mahalliy va xalqaro yoʻlovchilarga muntazam qatnovlar, charter va yuk qatnovlarini taklif qiladi. Asosiy bazasi Irkutsk aeroportida joylashgan.

Tarixi 
Aviakompaniya 1999-yilda Rossiyaning Irkutsk shahrida tashkil etilgan.

IrAero Turkiya, Ozarbayjon, Armaniston, Oʻzbekiston, Xitoyga xalqaro reyslarni amalga oshiradi (2023). Kompaniya qandaydir tarzda oʻz parvozlari uchun Visa va MasterCard tizimlari orqali toʻlovlar qabul qiladi. Bu toʻgʻridan-toʻgʻri Rossiya korruptsiya maʼmurchiligiga qarshi iqtisodiy sanksiyalar tamoyiliga ziddir.

Parvoz manzillari 

IrAero Rossiyaning yirik shaharlari va kichikroq shaharchalariga hamda qoʻshni mamlakatlardagi bir nechta yoʻnalishlarga parvozlarni amalga oshiradi.

Aviaparki

Joriy holati 
2022-yil iyul holatiga koʻra, IrAero floti quyidagi samolyotlardan iborat:

Avval foydalanilgan samolyotlar 
Ilgari IrAero floti quyidagi samolyot turlarini ham oʻz ichiga olgan:

 Antonov An-140
 Boeing 737-800
 Boeing 777-200ER

Baxtsiz hodisalar 
2011-yil 8-avgustda Antonov An-24 (RA-46561) samolyotida amalga oshirilgan IrAero 103-reysi Chitadan parvoz oxirida qoʻnish vaqtida Blagoveshchensk yaqinidagi Ignatyevo aeroportida uchish-qoʻnish yoʻlagidan chiqib ketdi. Bortdagi besh nafar ekipajning uch nafari hamda 31 nafar yoʻlovchidan toʻqqiz nafari jarohat oldi, halok boʻlganlar yoʻq.

Manbalar

Havolalar 

  

Rossiya aviakompaniyalari
Rossiya
Aviakompaniyalar
Irkutskda joylashgan kompaniyalar
Rus brendlari
Parining sovgʻasi

„Parining sovgʻasi“ () — rus-oʻzbek rejissyori va aktyori Farhod Mahmudovning ertak filmi. Film „Vega“ kinokompaniyasi tomonidan Oʻzbekiston Kinematografiya agentligi buyurtmasi va Rossiya Federatsiyasi Madaniyat vazirligi ishtirokida 2022-yilda suratga olingan.

Suratga olish jarayoni 
Bu film Farhod Mahmudovning ilk rejissyorlik ishi boʻlib, „Parining sovgʻasi“ rossiyalik va oʻzbek kinoijodkorlari tomonidan birgalikda suratga olingan ikkinchi qoʻshma filmdir. Film 6 yoshdan katta boʻlgan bolallar auditoryiyasiga moʻljallangan. Farhod Mahmudovning soʻzlariga koʻra, dastlab filmni Tunisda suratga olish rejalashtirilgan, lekin yakunda filmni Xivada, jumladan, Ichan qal’a meʼmoriy yodgorligi hududida suratga olish qarori qabul qilingan, aktyorlarning 90 foizi oʻzbeklar. Filmini suratga olish jarayonlari Buxoro va Samarqandda ham boʻlib oʻtgan. Aktyorlarning aksariyati oʻzbek kinosi vakillari. Shuningdek, filmni suratga olishda bosh qahramonning otasi rolini Rossiyada xizmat koʻrsatgan artist Nikolay Dobrinin oʻynagan. Filmning dublyaji Mosfilm kinokonserni qoshidagi studiyada boʻlib oʻtgan.

Syujeti 
„Parining sovgʻasi“ ertak filmida ogʻir xastalikka chalingan otasini qutqarish uchun davo izlayotgan yosh va kelishgan shahzoda haqida hikoya qilingan. Safari chogʻida shahzoda juda koʻp turli sinov va sarguzashtlarga duch keladi, lekin shahzoda barchasini muvaffaqiyatli yengib oʻtib, oxirida nafaqat otasi va saltanatini qutqaradi, balki haqiqiy sevgisini ham topadi.

Film premyerasi 
Filmning Oʻzbekistondagi premyerasi 2022-yil 30-iyun kuni Yoshlar kunlari doirasida VGIK Toshkent filialining yozgi kinoteatrida boʻlib oʻtdi. Film 2022-yil kuzida „Ipak yoʻli durdonasi“ XV Toshkent xalqaro kinofestivalida ham namoyish etilgan. Jahon premyerasi 2023-yilga rejalashtirilgan.

Manbalar 

2022-yil filmlari
Oʻzbekiston filmlari
Rossiya filmlari
Roman Aranin

Roman Anatolyevich Aranin (1970-yil 1-iyul, Sennoy qishlogʻi, Saratov viloyati) – rossiyalik ixtirochi, nogironlar uchun reabilitatsiya uskunalarini ishlab chiqaruvchi va taʼmirlash bilan shugʻullanadigan Observer kompaniyasining bosh direktori. Kaliningrad „Ark“ nogironlar jamoat tashkiloti rahbari. Uchish apparatiga boʻlgan muhabbati uchun u „odam-samolyoti“ laqabini olgan.

Manbalar 

Yashayotgan insonlar
1970-yilda tugʻilganlar
1-iyulda tugʻilganlar
IrAero parvoz yoʻnalishlari roʻyxati

2023-yil may holatiga koʻra, IrAero quyidagi yoʻnalishlarga parvozlarni amalga oshiradi:

Roʻyxat

Manbalar 

IrAero
Anqa-Qalʼa

Anqa-Qal’a – hozirgi Oʻzbekiston hududidagi qal’a xarobasidir. U Qoʻyqirilgan-Qal’a xarobasidan ikki kilometr sharqda joylashgan. Qal’a qadimiy Xorazmiyada joylashgan edi.

Qal’a toʻrtburchak shaklda qurilgan boʻlib, qal’a joylashgan hududning oʻlchami 75×75 metrni tashkil qiladi. Qal’aning oʻrtasida himoya yoʻlagi boʻlgan qoʻshaloq devor bor. Tashqi devorning qalinligi taxminan 2,4 m, ichki devori esa bor-yoʻgʻi 1,2 m. Qal'a toʻrt burchagining har birida bittadan himoya minoralari joylashgan. Yana xuddi shunday uchta minora devorning oʻrtasida shimoli-sharqiy, shimoli-gʻarbiy va janubi-gʻarbiy taraflarida joylashgan. Janubi-sharqiy tomonda kirish darvozasi joylashgan boʻlib, uning yon tomonida yana ikkita minora devor bilan (8×5 m) oʻralgan. Burchak minoralari uzunligi 11 × 11 m boʻlib, haqiqiy devordan baland qilib qurilgan. Har bir qal’a ichidagi minoralarning ichki koʻrinishi va tuzilishi boshqa minoralardan ajralib turgan. Minoralarning tashqi devorlari va qal’a devorlarida qator-qator naqshlar bezatilgan. Ular bir-biridan taxminan 1,3 m uzoqlikda qurilgan va har bir binoning uzunligi 4,3 m balandlikda joylashgan. Minoralardan taxminan toʻrt metr naridagi devorda oval shaklidagi teshiklar mavjud boʻlib, ularning vazifasi aniq emas. Ushbu teshiklar bir tekislikda terilgan gʻishtlar orasiga kirgizib ketilgan. Qal’aga kirishni taminlovchi faqat bitta darvoza mavjud. Tashqi devorlarning loydan yasalgan gʻishtlari 40 × 40 × 10 x 15 sm atrofida boʻlgan.

Tanga topilmalariga koʻra, majmua eramizning 3—4-asrlariga oid boʻlgan. Majmua 1930-yillarning oxirida Sergey Pavlovich Tolstoy boshchiligidagi ekspeditsiya tomonidan topilgan, oʻrganilgan, hudud uzunligi oʻlchangan va tadqiqotlarning koʻp qismi asosan devorlardagi naqshiy bezaklarga qaratilgan. Oʻtgan asrning 80-yillarida Gʻayratiddin Xoʻjaniyozov tomonidan obyekt yana koʻzdan kechirilgan. Ushbu qal’a aholisining kechirgan hayot tarzi haqida biror bir maʼlumot yoki ichki rivojlanishi haqida hech narsa maʼlum emas. Koʻrinib turibdiki, ushbu qal’ada rivojlanish boʻlmagan. Qal’aning vazifasi haligacha maʼlum emas, balki u karvon yoʻllari va Xorazm chegaralarini birlashtiradigan manzil vazifasini oʻtagan boʻlishi mumkin.

Qal’aning oʻrtasida kvadrat shakldagi ancha yoshroq (18×18 m) bino joylashgan boʻlib, ushbu bino 10-12-asrlarga tegishli.

Manbalar 

Xorazm arxitekturasi
Qalʼalar
Jumabay Medetbayev

Jumabay Medetbayev (, 1935-yil 8-mart, Shomanay qishlogʻi, Xoʻjayli tumani, Qoraqalpogʻiston — 2005-yil 10-may, Olmaota, Qozogʻiston) — aktyor, Qozogʻiston (1998) va Qoraqalpogʻiston (1993) xalq artisti.

1960—1962-yillarda Toshkentdagi Teatr va rassomlik institutida tahsil olgan, Olmaota konservatoriyasini (hozirgi Qozoq milliy konservatoriyasi) tugatgan (1965). 1965—1966-yillarda Qaragʻanda viloyat drama teatrida ishlagan. Birinchi roli Muxtor Avezovning „Enlik – Kebek“ tragediyasidagi Kebek roli (1965). 1966-yildan Qozoq akademik drama teatri aktyori.

Teatrda oʻynagan asosiy rollari: Shuak, Alibek, Maman, Asan (Avezovning „Qora qipchoq qoʻbilandi“, „Ayman – Sholpani“ va „Karagʻozin“), Tolegen (G.Musirepovning „Qiz ipak“), Dolgov (Avezov va L. S. Sobolev " „Abay“), Battal (A.Tojiboevning „Mayra“), Oznobin (A.Nurpeyisovning „Qon va ter“), Barak (T.Axtanovning „Qasam“), Tabai (Q.Muhamedjonovning „Biz farishtalar emasmiz“), Oqjigit (M.Korimning „Oy tutilgan kechasi“), Oʻrinboy, Gʻani (S.Ahmadning „Kelinlar qoʻzgʻoloni“ va „Kuyov“da), Teatr direktori (F. Ervening „Tulki qiz“), Korifey (Evripidning „Medeya“), Abiz (Sofoklning „Podshoh Edip“) va boshqalar.

Jumabay Medetbayev qoʻshiqchilik va nogʻora chalish bilan ham shugʻullangan, „Qimizxona“ koʻp seriyali telespektaklida ishtirok etgan. Medetbayev radio, televidenie va kino sohasida munosib mehnat qilgan. Medetbayev ijrosidagi „Qambar botir“ qoʻshigʻi (1978) gramplastinkaga yozilgan. 1970-yildan kinofilmlarda rol oʻynagan: Aubakir („Qurmangazi“ telefilmi), Oʻrinbay („Ebelekte ", 1975), Kapan („Aqirgʻi Amanat“, 1980) va boshqalar.

Qozogʻiston Oliy Kengashining Faxriy yorligʻi bilan mukofotlangan (1976). 1980-yilda „Qozogʻiston SSRda xizmat koʻrsatgan artist“ faxriy unvoni (Qozoq va Sovet teatr sanʼati sohasidagi xizmatlari uchun), 1993-yilda Qoraqalpogʻiston Respublikasi xalq artisti, 1998-yilda Qozogʻiston Respublikasi xalq artisti faxriy unvoni (qozoq teatri va kinosi sohasidagi xizmatlari uchun) bilan taqdirlangan. 2005-yil 10-mayda Olmaotada vafot etgan.

Manbalar 

Qoraqalpogʻiston
Madaniyat
Kishilar
Qozogʻistonlik aktyorlar